
                Αθήνα 4 Μαρτίου 2011 

Προς


τους Ορκωτούς Ελεγκτές Λογιστές  



 Το Εποπτικό Συμβούλιο του Σώματος Ορκωτών Ελεγκτών Λογιστών  κατά την υπ΄αριθ.  ΣΤ΄46/7/26.1.2011  συνεδρίασή του, αφού έλαβε υπόψη του τις διατάξεις του άρθρου 7 του π.δ. 226/1992, αποφάσισε ομόφωνα να καλέσει όλους τους Ορκωτούς Ελεγκτές Λογιστές που είναι εγγεγραμμένοι στο κατά το άρθρο 13 του π.δ. 226/1992 Μητρώο και δεν τελούν σε αναστολή ασκήσεως επαγγέλματος κατά το άρθρο 22 του ιδίου π.δ., στην 17η Τακτική Γενική Συνέλευση του Σώματος Ορκωτών Ελεγκτών Λογιστών, που θα γίνει την Πέμπτη 31 Μαρτίου 2011 και ώρα 14.00 στο ΣΥΝΕΔΡΙΑΚΟ ΚΕΝΤΡΟ ΤΗΣ ΕΘΝΙΚΗΣ ΑΣΦΑΛΙΣΤΙΚΗΣ [Λεωφ. Συγγρού 103-105], με θέματα : 
Ημερήσιας Διάταξης
1. Υποβολή οικονομικού απολογισμού του Σώματος Ορκωτών Ελεγκτών Λογιστών έτους 2010 και της έκθεσης ελέγχου των Ο.Ε.Λ. κ.κ. Λίτσας Μάρθας και Τριαντοπούλου-Αναστασοπούλου Βενετίας και έγκριση αυτού. 

2. Υποβολή οικονομικών απολογισμών των "Λογαριασμών" Προνοίας, Υγείας και Επικουρικής Συνταξιοδότησης του Σ.Ο.Ε.Λ. για τη χρήση 2010 και των εκθέσεων ελέγχου των Ο.Ε.Λ. κ.κ Σούρμπη Δημητρίου, Φάκου Διονυσίου και Κων/νου Καρανάσιου και έγκριση αυτών. 

3. Έγκριση προϋπολογισμού του Σώματος Ορκωτών Ελεγκτών Λογιστών και των «Λογαριασμών» Προνοίας, Υγείας και Επικουρικής Συνταξιοδότησης για το έτος 2011.
4. Ορισμός, βάσει των διατάξεων της παρ. 5 του άρθρου 7 του π.δ. 226/1992 των Ορκωτών Ελεγκτών Λογιστών για τον έλεγχο των οικονομικών καταστάσεων του Σώματος και των "Λογαριασμών" Υγείας, Πρόνοιας και Επικουρικής Συνταξιοδοτήσεως,  χρήσης 2011.
5. Διάφορα θέματα [ενημέρωση για θέματα που αφορούν στο ελεγκτικό επάγγελμα].
6. Παρουσίαση συνοπτικών συμπερασμάτων Ποιοτικού Ελέγχου Σ.Ο.Ε.Λ. 

Θα ακολουθήσει Εσπερίδα με θέμα "Το μέλλον του ελεγκτικού θεσμού: Εξελίξεις – Προοπτικές" και ομιλητές τον Πρόεδρο της F.E.E. κ. Philip Johnson, τον κ. Ι. Στουρνάρα (Γενικό Διευθυντή Ι.Ο.Β.Ε.) και τον εκπρόσωπο του ACCA κ. Πέτρο Φασούλα (Επικεφαλής Πολιτικής Ευρώπης και Αμερικής).
Ο ΠΡΟΕΔΡΟΣ

ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ ΛΟΓΙΣΤΩΝ

ΧΑΡΙΛΑΟΣ Π. ΑΛΑΜΑΝΟΣ

Ορκωτός Ελεγκτής Λογιστής

Εσωτερική Διανομή :

(
Δ.Σ. Ι.Ε.Σ.Ο.Ε.Λ.
(
Λογιστήριο Σ.Ο.Ε.Λ.

(
Γραμματεία Σ.Ο.Ε.Λ.
(
Επιτροπή Εποπτείας των Λογαριασμών του Σ.Ο.Ε.Λ.  
(
Υπηρεσία Μητρώου Σ.Ο.Ε.Λ.

